територия, регион или местност на една или повече държави, когато дадено качество, репутация или друга характеристика на продукта основно се отдава на географския му произход.
 3.
 Изискване регистрираното наименование да съответства на конкретен продукт или продукти, за който/които съществува продуктова спецификация, която може да бъде изменена само чрез съответна административна процедура.
 4.
 Разпоредби за контрол на производството.
 5.
 Право на всеки производител, установен в областта, който приема да бъде включен в системата за контрол, да произвежда и продава продукта, етикетиран със защитеното наименование, при условие че спазва продуктовата спецификация.
 6.
 Процедура за възражение, която позволява да бъдат взети предвид законните интереси на предишните ползватели на наименованията, независимо дали тези наименования са защитени като форма на интелектуална собственост.
 7.
 Разпоредби относно регистрацията, които могат да включват отказ на регистрация, на означения, които са омонимни или частично омонимни с регистрирани означения, на означения, обичайно използвани в обикновения език като обичайни наименования на стоки, и на означения, включващи наименования на сортове растения или породи животни. В тези разпоредби се вземат предвид законните интереси на всички заинтересовани лица.
 ПРИЛОЖЕНИЕ XXII-Б КЪМ ГЛАВА 9
 ГЕОГРАФСКИ ОЗНАЧЕНИЯ — КРИТЕРИИ ЗА ВКЛЮЧВАНЕ В ПРОЦЕДУРАТА ЗА ВЪЗРАЖЕНИЕ ЗА ПРОДУКТИ, ПОСОЧЕНИ В ЧЛЕН 202, ПАРАГРАФИ 3 И 4 ОТ СПОРАЗУМЕНИЕТО
 а)
 Списък на наименованията със съответната транскрипция с латински или украински букви, когато е приложимо.
 б)
 Информация за вида на продукта.
 в)
 Покана до всяка държава членка (за Европейския съюз) или трета държава, или до всички физически или юридически лица със законен интерес, установени или с адрес в държава членка (за Европейския съюз), в Украйна или в трета държава, да повдигнат възражения срещу такава защита, като подадат надлежно обоснована декларация.
 г)
 Декларациите за възражение трябва да бъдат получени от Европейската комисия или от украинското правителство в срок от 2 месеца от датата на публикуване на известието.
 д)
 Декларациите за възражение се приемат единствено ако са получени в определения в буква г) срок и ако показват, че предложеното за защита наименование:
 —
 би засегнало наименование на сорт растения, включително на сорт винено грозде, или на порода животни, вследствие на което има вероятност потребителят да бъде въведен в заблуждение относно истинския произход на продукта;
 —
 би засегнало омонимно наименование и би въвело потребителя в заблуждение, че продуктите произхождат от друга територия;
 —
 би могло да въведе в заблуждение потребителя по отношение на действителната идентичност на продукта предвид репутацията и известността на дадена търговска марка, както и продължителността на нейното използване;
 —
 би застрашило съществуването на изцяло или отчасти идентично наименование или търговска марка или съществуването на продукти, които са били законно на пазара за период от поне пет години, предшестващ датата на публикуване на съответното известие;
 —
 би засегнало наименование, за което се приема, че има родов характер.
 е)
 Критериите, посочени в буква д), се оценяват по отношение на територията на Европейския съюз, която в случай на права върху интелектуална собственост представлява единствено територията или териториите, където посочените права са защитени, или по отношение на на територията на Украйна.
 ПРИЛОЖЕНИЕ XXII-В КЪМ ГЛАВА 9
 ГЕОГРАФСКИ ОЗНАЧЕНИЯ НА СЕЛСКОСТОПАНСКИТЕ И ХРАНИТЕЛНИТЕ ПРОДУКТИ,